lv lv lv lv lv lv nl lt lv lv lv lv en lv lv lv cs lv fr lv ro ru cs lv ca lv lv ro uk en lv en fi lv lv lv lv lv lv lv lv lv lv lv lv lv lv lv lv lv eo fr en lv ceb
ar Rīgas domes Izglītības, kultūras un sporta departamenta rīkojumu “Par 2022. gada konkursa “Līdzfinansējums privātpersonu organizētajiem Rīgas kultūras pasākumu kalendāra pasākumiem” vadlīniju apstiprināšanu”
Rīgas domes Izglītības, kultūras un sporta departamenta 06.06.2022. rīkojumu Nr. DIKS-22-485-rs redakcijā
(Rīgas domes Izglītības, kultūras un sporta departamenta 06.04.2022. nolikums Nr.DIKS-22-26-nos)
Pieteikumu iesniegšanas termiņi un pasākumu programmu apraksts
Līdzfinansējuma grupa (saskaņā ar Nolikuma 13. punktu)
Konkursa 2. un 3.  tematiskajās sadaļās
līdz 2022. gada 27. jūnija plkst. 12.00
Mūsdienu kultūras forums “Baltā nakts 2022”
Daudzveidīgi un plašai mērķauditorijai, t.sk. jauniešu, bērnu un ģimeņu, jauniešu auditorijai paredzēti dažāda formāta kultūras pasākumi un projekti publiskajā ārtelpā pilsētas centrālajā daļā un apkaimēs saskaņā ar pasākumu programmu aprakstu (Vadlīniju 2. pielikums).
Tematikai atbilstoši kultūras pasākumi vai viens centrālais pasākums ģimeņu un bērnu auditorijai publiskajā ārtelpā pilsētas centrālajā daļā vai apkaimēs. Pasākumos ir jānodrošina bezmaksas ieeju.
Tēva diena Latvijā oficiāli tiek atzīmēta septembra otrajā svētdienā, lai popularizētu un aktivizētu tēvu lomu audzināšanā un ģimenē.
Piedāvātie pasākumi var tikt īstenoti pilnā vai daļējā apjomā kā atsevišķi pasākumi, kā arī var tikt integrēti citos attiecīgo programmu pasākumos.
Konkursa “Līdzfinansējums privātpersonu organizētajiem Rīgas kultūras pasākumu
kalendāra pasākumiem” 2022. gada vadlīnijām
Mūsdienu kultūras forums “Baltā nakts 2022”
Foruma idejas pamatā ir pilsētas atvēršana laikmetīgās mākslas aktivitātēm vienas nakts garumā, piedāvājot plašu un daudzveidīgu kultūras programmu. “Baltās nakts” (fr. Nuit Blanche) tradīcija aizsākās Parīzē 2002. gadā. Vēlāk Parīzei pievienojās Brisele, Madride, Rīga un Roma, izveidojot kopīgu sadarbības tīklu “Eiropas Baltās naktis” Nuits Blanches Europe. “Baltās nakts” tradīciju turpina pilsētas ne tikai Eiropā, bet arī Kanādā, ASV, Japānā un citviet. Rīgā projekts ar nosaukumu Mūsdienu kultūras forums “Baltā nakts” tiek īstenots kopš 2006. gada. Šogad forums norisināsies jau 17. reizi.
“Baltās nakts” mērķis ir motivēt sabiedrību atklāt mūsdienu kultūras daudzveidību un raisīt plašāku interesi par kultūras notikumiem, izpausmēm un pārmaiņām. “Baltā nakts” notiek gan pilsētas centrā, gan citās apkaimēs, atklājot pilsētu, kas atvērta dažāda vecuma, tautību un sociālās piederības grupu iedzīvotājiem un pilsētas viesiem. “Baltās nakts” pasākumi tradicionāli notiek ne vien kultūrai un mākslai ierastās vietās, bet arī neierastā vidē, veicinot kultūras jēdziena uztveres robežu paplašināšanu.
2022. gada “Baltā nakts”, atsaucoties Eiropas Savienības pasludinātajam Eiropas Jaunatnes gadam, īpaši aicina akcentēt jauniešu mērķauditorijas iesaisti “Baltās nakts” kultūras aktivitātēs un notikumos.
Projektu autori aicināti piedāvājuma saturu veidot atbilstoši “Baltās nakts” kopējai idejai un konkursa vadlīnijām - izstrādājot projektu pieteikumus, ieteicams ņemt vērā Eiropas Jaunatnes gada prioritārās jomas, projektu saturā iekļaujot tādas tēmas kā līdzdalība, līdztiesība un iekļaušana, ilgtspēja, labbūtība, zaļāka un digitālāka Eiropa, jauniešu fiziskā un garīgā veselība.
Konkursā iesniedzami novatoriska un eksperimentāla rakstura laikmetīgās mākslas un kultūras autordarbi/projekti/pasākumi vai pasākumu/projektu programmas dažādās nozarēs (skatuves māksla, deja/kustību māksla, mūzika/skaņu māksla, vizuāli plastiskā māksla, vides objekti un kinētiskā māksla, vizuālā komunikācija, foto un video māksla, arhitektūra, dzeja/proza, kino, cirks, starpdisciplināri projekti u.tml.). Konkursā var tikt iesniegti arī piedāvājumi starptautisku mākslas projektu vai sadarbības projektu īstenošanai, kā arī projekti, kas iepazīstina ar Ukrainas laikmetīgo mākslu vai atsevišķu mākslinieku daiļradi.
Projektu autori tiek rosināti piedāvāt projektu/pasākumu programmas attiecīgai norises vietai/teritorijai, veicinot radošo organizāciju/uzņēmēju sadarbību un kopprojektu realizāciju “Baltās nakts” ietvaros.
Projektu/pasākumu norises vietas – Rīgas centrs, Vecrīga, Mežaparks un citas apkaimes.
Projektu/pasākumu īstenošana jāparedz publiskajā ārtelpā vai citās brīvi pieejamās vietās, nodrošinot pasākumu pieejamību iespējami plašai mērķauditorijai, t.sk. jauniešiem, bērniem un ģimenēm. Visos “Baltās nakts” pasākumos jānodrošina bezmaksas ieeja.
Projektu/pasākumu norise laika posmā no 2022. gada 3. septembra plkst. 18.00 līdz 4. septembra plkst. 3.00. Atsevišķu projektu, piem. pilsētvides objektu norise no 2022. gada 1. septembra līdz 7. septembrim.
Pretendentam, iesniedzot pieteikumu, jāņem vērā, ka viena pasākuma/ projekta īstenošanai pieprasītā līdzfinansējuma apjomam ir jāatbilst Konkursa vadlīnijās noteiktajām Līdzfinansējuma grupām saskaņā ar Nolikuma 13.3. un 13.4. apakšpunktiem, t.sk.:
“C” grupa (līdzfinansējums līdz EUR 30 000) – pasākums publiskajā ārtelpā vai iekštelpās (apmeklētāju skaits no 1000 līdz 5000), vides objekti publiskajā ārtelpā no 2022. gada 1. septembra (eksponēšanas laiks līdz 7 dienām);
“D” grupa (līdzfinansējums līdz EUR 15 000) - pasākuma īstenošanai publiskajā ārtelpā vai iekštelpās (apmeklētāju skaits līdz 1000).
Pretendentam pieteikumā ir jāparedz nepieciešamie pasākumi un plānotie izdevumi pilna apjoma pasākuma realizācijai atbilstoši tā specifikai, t.sk. programmai, norises vietai, plānotajam apmeklētāju skaitam u. tml., kā arī normatīvajos aktos noteiktajām prasībām publisko pasākumu organizēšanai
Izraksts pareizsRīgas domes Izglītības, kultūras un sporta departamenta Administratīvās pārvaldes Stratēģiskās uzraudzības un dokumentu pārvaldības nodaļas vadītāja vietniece